ai4bharat/Pralekha huggingface dataset:
امور داخلہ کی وزارت
پولیس کی تجدید کے لیے فنڈز کا تعین
پولیس کی تجدید ایک مسلسل جاری رہنے والا عمل ہے۔ آئین ہند کے ساتویں شیڈول کے تحت ’پولیس‘ اور ’عوامی نظم و ضبط‘ ریاستی موضوعات ہیں۔ تاہم، حکومت ہند ’پولیس کی تجدید کے لیے ریاستوں کو امداد‘ [جسے پہلے پولیس دستوں کی تجدید  کی اسکیم کہا جاتا تھا) کی مرکزی تعاون کی اسکیم کے تحت، ان کے پولیس دستوں کو لیس کرنے اور انہیں جدید بنانے کے لیے ریاستوں حکومتوں کی کوششوں میں تعاون فراہم کرتی ہے۔ اس اسکیم کے تحت، ریاستی حکومتوں کو ریاستی پولیس دستوں کی تجدید کے لیے مرکزی امداد فراہم کی جاتی ہیں۔
اس اسکیم کے تحت، ریاستوں کو جدید اسلحے جیسے اِنساس رائفل اور اے کے سیریز کے رائفل کی خریداری؛ بغیر انسانوں والی ہوائی گاڑیاں ، رات میں دیکھنے کے آلات ، سی سی ٹی وی سے نگرانی کے نظام اور جسم میں پہنے جانے والے کیمرہ کے نظام سمیت تمام قسم کے انٹیلی جنس کے ساز و سامان؛ جدید مواصلاتی آلات اور سیکورٹی/ٹریننگ/فارنسک/سائبر کرائم/ٹریفک پولیسنگ کے لیے مرکزی امداد فراہم کی جاتی ہے۔مزید برآں، شورش زدہ شمال مشرقی ریاستوں اور بائیں بازو کی انتہا پسندی  سے متاثرہ ضلعوں میں ’تعمیر‘ اور ’آپریشنل گاڑیوں کی خریداری‘ کی اجازت ہے۔ ریاستی حکومتیں اپنی اسٹریٹجک ترجیحات اور تقاضوں کےمطابق تجاویز شامل کرنے کے لیے آزاد ہیں۔
ریاستی پولیس دستوں میں بڑے پیمانے پر تکنیکی پیش رفت ہوئی ہے، حالانکہ اپنے تقاضوں اور وسائل کے لحاظ سے وہ تجدید کی مختلف سطحوں پر ہیں۔ رپورٹ کی گئی سب سے بڑی ٹیکنالوجیکل پیش رفت یہ ہے کہ پولیس دستے مواصلات، فارنسک لیب کے ساز و سامان کی جدید کاری اور زیادہ مہلک اسلحوں کے معاملے میں اینالاگ سے ڈجیٹل ٹیکنالوجی کی طرف قدم بڑھا رہے ہیں۔ پولیس دستوں کے ذریعے جسم پر پہنے جانے والے کیمرے اور یو اے وی/ڈرون کا اب بڑے پیمانے پر استعمال ہونے لگا ہے۔ تحقیقات کے میدان میں متعدد نئی ٹیکنالوجیاں اپنائی جا رہی ہیں جیسے کہ خودکار طریقے سے فنگر پرنٹ کی شناخت کا نظام ، 3 ڈی کرائم سین اسکینر وغیرہ۔
گزشتہ دو سال کے دوران، چند ریاستوں جیسے اتراکھنڈ، پنجاب، کیرالہ، چھتیس گڑھ اور میزورم نے پولیس کی تجدید کے لیے مزید فنڈز متعین کرنے کی درخواست کی ہے۔ تاہم، فی الحال، زیادہ تر ریاستوں کے پاس اس رقم میں سے خرچ نہیں کیا گیا ایک بڑا حصہ بطور بیلنس موجود ہے، جسے پہلے کے سالوں میں انہیں جاری کیا گیا تھا۔ان رقوم کا استعمال کرنے میں کچھ ریاستی پولیس ڈائریکٹوریٹ کے پاس صلاحیت کی کمی ہے۔ جو ریاستیں اپنے فنڈ کو وقت پر استعمال کرتی ہیں، ان کے لیے اس اسکیم میں منفرد میکانزم ہے، جس کے سبب انہیں مزید فنڈ حاصل ہو سکتے ہیں۔
یہ معلومات آج لوک سبھا میں وزیر مملکت برائے امور داخلہ جناب نتیانند رائے کے ذریعے ایک سوال کے تحریری جواب میں فراہم کی گئیں۔
بجلی کی وزارت
بجلی اور جدید نیز قابل تجدید توانائی کے مرکزی وزیرجناب آرکے سنگھ نے مرکزی وزارتوں اور ریاستوں سے وزرائے اعلیٰ کو ایک تحریر روانہ کی ہے
جناب سنگھ نے ان سے تغیراتی حرکت پذیری سے متعلق اقدام میں شرکت کرنے پر زوردیا
بجلی کے وزیر نے مشورہ دیاہے کہ تمام سرکاری مقاصد کے لئے الیکٹرک گاڑیاں استعمال کی جانی چاہیئں
نئی دہلی، 27؍اگست:ملک میں الیکٹرک گاڑیوں کو فروغ دینے کی اپنی کاوشوں کے حصے کے طورپر بجلی اور جدید نیز قابل تجدید توانائی کے مرکزی وزیر نے وزرائے مملکت  اور تمام ریاستوں نیز مرکز کے زیرانتظام علاقوں کے وزرائے اعلیٰ سمیت تمام مرکزی وزارتوں کو ایک تحریر روانہ کی ہے جس میں تغیراتی حرکت پذیری سے متعلق حکومت ہند کے اقدام میں شرکت کرنے اور اپنی متعلقہ وزارتوں نیز محکموں کو سرکاری گاڑیوں کے بیڑے کو موجودہ اندرونی کمبنشن انجن  /پیٹرول /ڈیزل کی گاڑیوں کو ، تمام سرکاری مقاصد کے لئے الیکٹرک گاڑیوں میں تبدیل کرنے کی صلاح دینے پرزوردیاگیاہے ۔
توقع ہے کہ اس طرح کااقدام عوام الناس کے لئے ایک مثال قائم کرنے اورانھیں ای-موبیلٹی ختیارکرنے کی حوصلہ افزائی کرنا ہے ۔ یہ اقدام حکومت ہند کے ذریعہ شروع کردہ گو الیکٹرک مہم کا ایک حصہ ہے ، جس کا مقصد کثیر رخی مقاصد کو پوراکرنے کے لئے الیکٹرک گاڑیوں کو فروغ دینا اور گیس کے اخراج میں تخفیف کے مقصد کو حاصل کرنا ، توانائی کا تحفظ ، توانائی کی کارکردگی وغیرہ کو بہتربناناشامل ہے ۔
زراعت اور کاشتکاروں کی فلاح و بہبود کی وزارت
افزوں زرعی پیداوار
زراعت و کسانوں کے بہبود کے امور کے مرکزی وزیر جناب نریندر سنگھ تومر نے لوک سبھا کے ایک تحریری جواب میں بتایا کہ حکومت نے زرعی پیداوار میں اضافے اور اس کے توسط سے کاشت کاروں کی آمدنی کو دوگنا بنانے کی غرض سے جدید تکنیکات اور منصوبوں کو اپنا کر متعدد اقدامات کیے ہیں۔ مذکورہ جدید تکنیکات اور ایجادات وغیرہ کی تفصیلات میں سے چند درج ذیل ہیں۔
- بیجوں اور پودکاری سے متعلق سازوسامان کا ذیلی مشن 
- ہر قطرے سے زیادہ فصل 
- مٹی کی صحت بتانے والے کارڈ  اسکیم
- زرعی تحقیق کی بھارتی کونسل  کے ذریعے کرشی جانچ کیندروں کے ایک نیٹ ورک کی فراہمی، تاکہ کاشت کاروں کو زرعی یونیورسٹیوں اور ملک میں آئی سی اے آر کے اداروں کی جانب سے فراہم کی جانے والی اطلاع اور دیگر علوم تک رسائی حاصل کرنے میں آسانی ہو۔
- زرعی ٹیکنالوجی انتظامی ایجنسی  اسکیم کے تحت کیے جانے والے اقدامات، جن میں توسیعی اصلاحات، زرعی توسیع کے لیے ذرائع ابلاغ کا تعاون ، کال سینٹرس، زرعی شفاخانے اور زرعی کاروبار مراکز، نمائش / میلے وغیرہ
- زرعی عمل کو مکان کی شکل دینے کی ذیلی مشن 
- قومی زرعی منڈی  اسکیم
مرکزی حکومت مختلف النوع تربیتی پروگراموں اور بیداری مہمات سے متعلق اسکیموں کا نفاذ کررہی ہے، تاکہ پنچایت اور گاؤں کی سطح پر زرعی ٹیکنالوجی انتظامی ایجنسی اسکیم، چار زرعی مشینری تربیت اور ٹسٹنگ اداروں، باغ بانی کی مربوط ترقی مشن،، قومی خوراک سلامتی مشن  وغیرہ کے ذریعے کاشت کاروں کو فائدہ پہنچایا جاسکے اور اس کام میں زرعی تحقیقی کی بھارتی کونسل اور زرعی یونیورسٹیوں کے تحت کام کرنے والے کرشی وگیان کیندروں کے وسیع نیٹ ورک کو بروئے کار لایا جاسکے۔
پرنٹ اور الیکٹرانک میڈیا میں کاشت کار برادری نے حکومت ہند کی جانب سے ان کی فلاح و بہبود کے لیے کیے جانے والے مختلف النوع اقدامات کی آگہی فراہمی کی غرض سے بیداری مہمات، اشتہارات وغیرہ کا بھی اہتمام کیا جاتا ہے۔
۔۔۔۔۔۔۔۔۔۔۔
U- 1295
(Visitor Counter : 83
ارضیاتی سائنس کی وزارت
کابینہ نے ہند اور سویڈن کے درمیان قطبی سائنس میں تعاون پر مفاہمت نامے کو منظوری دی
نئی دہلی ،08؍جنوری:وزیر اعظم جناب نریندر مودی کی سربراہی میں مرکزی کابینہ نے ہندوستان کی وزارت ارتھ سائنس اور سویڈن کی وزارت تعلیم اور ریسرچ کے درمیان پولر سائنس پر تعاون پر معاہدے کے مفاہمت نامے سے واقف کرایا۔ اس مفاہمت نامہ پر سویڈین کی سلطنت کے شہنشاہ کے دورے کے دوران 2؍دسمبر 2019ء کو دستخط کئے گئے تھے۔
ہندوستان اور سویڈن دونوں ہی نے انٹارکٹک معاہدے اور ماحولیات پر انٹارکٹک معاہدے اور ماحولیات کے تحفظ پر انٹارکٹک معاہدے کے پروٹوکول کے سگنیٹری ہیں، کیونکہ سویڈن آٹھ ملکوں میں سے ایک آرکٹک کونسل کا رکن ہے، جبکہ ہندوستان کو آرکٹک کونسل میں مشاہدہ کا درجہ حاصل ہے۔ سویڈن دونوں قطبین میں یعنی آرکٹک اور انٹارکٹک میں کئی سائنسی پروگرام چلارہا ہے۔ اسی طرح ہندوستان بحراعظم سمیت دونوں قطبی علاقوں میں تحقیقی پروگرام چلارہا ہے۔
قطبی سائنس میں ہندوستان اور سویڈن کے درمیان اس معاہدے سے دونوں ملکوں کو ایک دوسرے کی دستیاب مہارتوں کو مشترک کرنے میں مدد ملے گی۔
ا قتصادی امور کی کابینہ کمیٹی
کابینہ نے،کنکٹوٹی کی فراہمی اورنقل وحمل میں بہتری کے لئے ترنگا ہل – امبا جی – ابوروڈ نئی ریل لائن کو منظوری دی
امبا جی کے رابطے کے لئے خطے کے عوام کی طرف سے طویل عرصے سے مطالبہ تھا
مجوزہ پروجیکٹ سے امباجی کے لئے کنکٹوٹی فراہم ہوگی اور خطے کے عوام کی نقل وحمل میں بہتری آئے گی
اس سے احمدآباداورابوروڈ کے درمیان ایک متبادل راستہ بھی فراہم ہوگا
اس پروجیکٹ سے تعمیر کے دوران تقریباً 40 لاکھ دن کا راست روز گار بھی پیدا ہوگا
اس پروجیکٹ کی تخمینہ لاگت 2798 اعشایہ ایک چھ کروڑروپے ہے اور یہ 27-2026 تک مکمل ہوجائے گا
وزیراعظم جناب نریندرمودی کی صدارت میں اقتصادی امورکی کابینہ کمیٹی نے ترنگا ہل – امبا جی – ابوروڈ کی نئی ریل لائن کی تعمیر کو منظوری دے دی ہے۔ اس لائن کی تعمیر ریلوے کی وزارت کے ذریعہ 2798 اعشاریہ ایک چھ کروڑ روپے کی لاگت کی تخمینہ لاگت سے کی جائے گی ۔ نئی ریل لائن کی کل لمبائی 116.65 کلومیٹر ہوگی ۔ یہ پروجیکٹ 27-2026 تک مکمل ہوجائے گا ۔ اس پروجیکٹ سے تعمیر کے دوران تقریباََ 40 لاکھ افرادی دن کا راست روزگار پیدا ہوگا۔
وزیراعظم جناب نریندر مودی کے نئے بھارت کے وژن کے عین مطابق اس پروجیکٹ سے کنکٹوٹی اور نقل وحمل میں اضافہ ہوگا جس سے خطے کی مجموعی سماجی اور اقتصادی ترقی میں اضافہ ہوگا۔
امبا جی ، یاترا کا ایک مشہور اور اہم مقام ہے اور یہ بھارت میں 51 شکتی پیٹھوں میں سے ایک ہے، جہاں گجرات اور ملک کے دیگر حصوں نیز بیرون ملک سے ہرسال لاکھوں عقیدت مندآتے ہیں۔ اس لائن کی تعمیر سے ان لاکھوں عقیدت مندوں کےسفر میں آسانی پیدا ہوگی ۔مزیدیہ کہ ترنگا ہل میں اجیت ناتھ جین مندر آنے والے عقیدت مندوں کو بھی  اس کنکٹوٹی سے بڑافائدہ ہوگا۔ ترنگا ہل – امبا جی – ابوروڈ کی یہ نئی ریل لائن ان دو اہم مذہبی مقامات کو ریلوے کے اصل نیٹ ورک سے ملائے گی۔
اس لائن سے زرعی اورمقامی مصنوعات کو تیزی سے لایا اور لے جایا جاسکے گا اور اس سے گجرات ،راجستھان اور ملک کے دیگر علاقوںمیں لوگوں کی نقل وحمل میں بہتری آئے گی۔اس پروجیکٹ سے موجودہ احمد آباد - ابوروڈ ریلوے لائن کے لئے ایک متبادل راستہ بھی فراہم ہوگا۔
یہ مجوزہ دوہری لائن ، راجستھا ن کے ضلع سروہی اور گجرات کے بناسکانٹھا اور مہسانہ ضلعوں سے ہوکر گزرے گی ۔اس نئی ریل لائن کی تعمیرسے سرمایہ کی آمدہوگی جس سے مجموعی طورپر خطے کی سماجی اوراقتصادی ترقی ہوگی۔
وزیراعظم کا دفتر
وزیر اعظم نے اطالوی جماعت برائے کرشنا شعور  کے نمائندوں سے ملاقات کی
نئی دہلی۔ 30 اکتوبر وزیر اعظم جناب نریندر مودی نے اطالوی جماعت برائے کرشنا شعور کے نمائندوں سمیت مختلف تنظیموں کے کمیونٹی ممبران سے ملاقات کی اور ان سے بات چیت کی۔
وزیر اعظم نے اٹلی میں بھگوت گیتا کے پیغام کی ترویج و اشاعت سمیت متعدد سماجی سرگرمیوں میں ان کی خدمات کی ستائش کی۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12342
(
ایٹمی توانائی کا محکمہ
مرکزی وزیر ڈاکٹر جتیندر سنگھ کے مطابق قطعی ماحول دوست معیشت کا نشانہ پار کرنے کے لئے ملک کی توانائی کی منتقلی میں نیوکلیائی توانائی کا اہم کردار ہے
اگلے 10 برسوں میں صلاحیت میں اضافے کیلئے 30,000 میگاواٹ سے زیادہ کی مجموعی صلاحیت والی 79 ہائیڈرو اسکیمیں شروع کرنے کا ارادہ ہے: ڈاکٹر جتیندر سنگھ
سائنس اور ٹیکنالوجی کے مرکزی وزیر مملکت ؛ ارضیاتی سائنس کے وزیر مملکت ؛ پی ایم او، عملہ، عوامی شکایات، پنشن، ایٹمی توانائی اور خلائی امور کے وزیر مملکت، ڈاکٹر جتیندر سنگھ نے کہا کہ قطعی ماحول دوست معیشت کا ہدف پورا کرنے کے لئے ملک کی توانائی کی منتقلی میں نیوکلیائی توانائی کا اہم کردار ہے۔
آج راجیہ سبھا میں ایک سوال کے تحریری جواب میں وزیر موصوف نے کہا کہ ملک میں موجودہ نصب شدہ نیوکلیائی توانائی 6780 میگاواٹ کی ہے۔ انہوں نے کہا کہ نیوکلیئر پاور نہ صرف صاف اور ماحول دوست ہے بلکہ یہ تھرمل پاور کی طرح ساتوں دن چوبیسوں گھنٹے دستیاب بیس لوڈ پاور کا ذریعہ بھی ہے۔
ڈاکٹر جتیندر سنگھ نے بتایا کہ وزیراعظم نریندر مودی نے گلاسگو میں آب و ہوا میں تبدیلی سے متعلق 26 ویں چوٹی کانفرنس میں اپنے بیان میں کہا ہے کہ ہندستان 2030 تک اپنی غیر فوسل توانائی کی صلاحیت 500 گیگاواٹ تک حاصل کر لے گا اور ملک 2030 تک اپنی 50 فیصد توانائی کی ضروریات قابل تجدید توانائی سے پورا کرے گا۔
آئندہ 10 برسوں میں توانائی کے مختلف ذرائع  کا استعمال کرتے ہوئے ملک کی توانائی کی ضروریات کو پورا کرنے کے حکومتی منصوبے کے تعلق سے ڈاکٹر جتیندر سنگھ نے بتایا کہ اس سلسلے میں صلاحیت میں اضافے کیلئے 30000 میگاواٹ  سے زیادہ کی مجموعی صلاحیت والی مجموعی طور پر 79 ہائیڈرو اسکیموں کو 2020-2019 سے 30-2029 کی مدت کے دوران عمل میں لانے کا ارادہ ہے۔ اس میں ایچ ای کے زیر تعمیر 12663.5 میگاواٹ کے منصوبے شامل ہیں۔ اس کا مقصد اس مدت کے دوران فوائد فراہم کرنا ہے۔
وزیر موصوف نے کہا کہ اس کے بعد سے مذکورہ 79 منصوبوں میں سے 1023 میگاواٹ کی 5 ہائیڈرو اسکیمیں شروع ہو چکی ہیں۔ موجودہ نیوکلیائی توانائی کی 6780 میگاواٹ والی موجودہ صلاحیت زیر تعمیر پراجیکٹس کی بتدریج تکمیل اور منظوری کے بعد سال 2031 تک بڑھ کر 22480 میگاواٹ ہو جائے گی۔ مستقبل میں مزید نیوکلیئر پاور پلانٹس بھی لگانے کا منصوبہ ہے۔ اسی طرح کوئلے پر مبنی 31665 میگاواٹ کی مجموعی صلاحیت سازی مختلف مراحل میں ہے۔
وزارت خزانہ
سی بی ڈی ٹی نے انکم ٹیکس قانون مجریہ 1961کے تحت غیرقانو نی حرکتوں پرتعزیراتی کارروائی سے گریز کی غرض سے نظرثانی شدہ رہنماہدایات جاری کی ہیں
رہن سہن میں سہولت پیداکرنے اورغیرقانونی حرکات کو ناقابل تعزیرجرم قراردینے سے متعلق حکومت کی پالیسی کے عین مطابق ، سی بی ڈی ٹی نے اس سمت میں کئی اقدامات کئے ہیں اوراس ایکٹ کی قانونی چارہ جوئی سے متعلق ضابطوں کے تحت شامل مختلف النوع غیرقانونی اقدامات کے حوالے سے انکم ٹیکس قانون مجریہ 1961 مورخہ 16ستمبر ،2022کے تحت غیرقانونی حرکات پرتعزیراتی کارروائی سے گریز کی غرض سے نظرثانی شدہ رہنما ہدایات جاری کی ہیں ۔
ٹیکس دہندگان کے فائدے کی غرض سے بعض بڑی تبدیلیاں کی گئی ہیں ۔ ان تبدیلیوں میں مذکورہ ایکٹ کی دفعہ 276کے تحت قابل سزا جرائم کوتعزیراتی کارروائی سے مبّراکرنا شامل ہے ۔ اس کے علاوہ کیسوں کو ناقابل تعزیراتی کارروائی کےلئے اہلیت کے دائرے میں بھی نرمی کی گئی ہے ۔ جس کے تحت اس درخواست دہندہ کو ، جسے دوسال سے کم مدت کی سزا کا قصورٹھہرایاگیاہے اورجسے پہلے تعزیراتی کارروائی سے گریز حاصل نہیں تھا ، اسے اب تعزیراتی کارروائی سے گریزحاصل ہوگیاہے ۔ اوراس سلسلے میں مجاز حکام کوحاصل صوابدید کی آزادی کو بھی مناسب طورپر محدود کردیاگیا ہے۔
اس سلسلے میں درخواستیں منظورکرنے کی حتمی مدت میں بھی نرمی کی گئی ہے ۔ جسے شکایت دائر کرنے کی تاریخ سے پہلے کے 24مہینے سے بڑھا کراب 36ماہ کردیاگیاہے ۔
غیرقانونی حرکات پرتعزیراتی کارروائی سے گریز سے متعلق نظرثانی شدہ رہنما ہدایات مورخہ 16ستمبر 2022، ویب سائٹ
http://www.incometaxindia.gov.in. پردستیاب ہیں ۔
وزارت خزانہ
شرح تبادلہ کی نوٹیفکیشن نمبر 49/2022 - کسٹمز 
نئی دہلی، 02 جون 2022:
کسٹم قانون 1962  کی دفعہ 14 کے ذریعہ تفویض کردہ اختیارات کا استعمال کرتے ہوئے نیز نوٹیفکیشن نمبر 43/2022 کسٹمز  مجریہ 19 مئی 2022 میں سوائے اس کے کہ اس طرح کی تنسیخ سے پہلے انجام دیے گئے یا خارج کیے گئے امور کا لحاظ رکھا گیا ہو، مرکزی بالواسطہ ٹیکس اور کسٹم بورڈ بذریعہ ہذا یہ تعین کرتا ہے کہ منسلک شیڈول 1 اور شیڈول 2 کے کالم  میں متعین ہر غیر ملکی کرنسی کے تبادلے کی شرح بھارتی کرنسی میں یا اس کے برعکس، 3 جون 2022 سے اس کے سامنے کے کالم  میں درج شرح کے مطابق ہوگی جو مذکورہ شق میں درآمدی اور برآمدی اشیا سے متعلق مقصد کے لیے ہے۔
شیڈول-1
|
|
نمبر شمار
|
|
غیر ملکی کرنسی
|
|
غیر ملکی کرنسی کے ایک یونٹ کے تبادلے کی شرح بھارتی روپے کے مساوی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
آسٹریلیائی ڈالر
|
|
56.95
|
|
54.50
|
|
2.
|
|
بحرینی دینار
|
|
212.55
|
|
199.65
|
|
3.
|
|
کینیڈی ڈالر
|
|
62.40
|
|
60.25
|
|
4.
|
|
چینی یوآن
|
|
11.75
|
|
11.40
|
|
5.
|
|
ڈینش کرونر
|
|
11.30
|
|
10.90
|
|
6.
|
|
یورو
|
|
84.25
|
|
81.20
|
|
7.
|
|
ہانگ کانگ ڈالر
|
|
10.05
|
|
9.70
|
|
8.
|
|
کویتی دینار
|
|
261.85
|
|
245.60
|
|
9.
|
|
نیوزی لینڈ ڈالر
|
|
51.65
|
|
49.35
|
|
10.
|
|
نارویجن کرونر
|
|
8.30
|
|
8.05
|
|
11.
|
|
پاؤنڈ سٹرلنگ
|
|
98.60
|
|
95.25
|
|
12.
|
|
قطری ریال
|
|
22.00
|
|
20.55
|
|
13.
|
|
سعودی عرب ریال
|
|
21.35
|
|
20.05
|
|
14.
|
|
سنگاپور ڈالر
|
|
57.40
|
|
55.45
|
|
15.
|
|
جنوبی افریقہ رینڈ
|
|
5.15
|
|
4.80
|
|
16.
|
|
سویڈش کرونر
|
|
8.00
|
|
7.75
|
|
17.
|
|
سوئس فرانک
|
|
82.15
|
|
79.05
|
|
18.
|
|
ترک لیرا
|
|
4.85
|
|
4.60
|
|
19.
|
|
متحدہ عرب امارات درہم
|
|
21.80
|
|
20.50
|
|
20.
|
|
امریکی ڈالر
|
|
78.50
|
|
76.80
شیڈول 2
|
|
نمبر شمار
|
|
غیر ملکی کرنسی
|
|
غیر ملکی کرنسی کے 100 یونٹ کے تبادلے کی شرح بھارتی روپے کے مساوی
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
جاپانی ین
|
|
60.70
|
|
58.65
|
|
2.
|
|
کوریائی وون
|
|
6.40
|
|
6.00
سماجی انصاف اور تفویض اختیارات کی وزارت
ڈی اے پی ایس سی کے تحت بجٹی اختصاصات
مالی سال 23-2022 میں کل بجٹی اختصاص میں سے ڈی اے پی ایس سی کے لئے بجٹ کی 15.74 فیصد رقم مختص کی گئی ہے۔
گزشتہ پانچ سال میں اسکیم کے کُل اختصاص میں سے ڈی اے پی ایس سی کے لئے بجٹی اختصاص کے کُل فیصد کی سال کے لحاظ سے تفصیلات درج ذیل ہیں:

|
|
نمبر شمار
|
|
سال
|
|
کُل بجٹی اختصاص
|
|
ڈی اے پی ایس سی
اختصاص
|
|
ڈی اے پی ایس سی کیلئے بجٹی اختصاص کا کُل فیصد
|
|
1
|
|
2018-19
|
|
288655.68
|
|
56618.25
|
|
19.61 %
|
|
2
|
|
2019-20
|
|
426245.23
|
|
81340.74
|
|
19.08 %
|
|
3
|
|
2020-21
|
|
456973.21
|
|
83256.62
|
|
18.22 %
|
|
4
|
|
2021-22
|
|
881102.76
|
|
126339.45
|
|
14.34 %
|
|
5
|
|
2022-23
|
|
904541.09
|
|
142342.36
|
|
15.74 %
فلاح و بہبود سے متعلق اسکیموں کے نفاذ کے لئے نیتی آیوگ ڈی اے پی ایس سی کے تحت بجٹ کے فنڈس کو مختص کرتا ہے۔ اس کے تحت درج فہرست ذاتوں، ایس سیز اور درج فہرست قبائل، ایس ٹیز کی سماجی و اقتصادی اور تعلیمی صورتحال کو بہتر بنانے کے مقصد سے متعلقہ وزارتوں اور محکموں کی شرکت کو یقینی بنایا جانا ہے۔ اب یہ متعلقہ وزارتوں اور متعلقہ محکموں کا خصوصی اختیار ہے کہ وہ اپنی متعلقہ اسکیموں کے تحت نیتی آیوگ کے ذریعہ مختص کردہ فنڈس کو مزید ازسرنو مختص کریں۔
ڈی اے پی ایس سی کے تحت اختصاص کا فیصد، درج فہرست ذاتوں کی کُل آبادی کے فیصد کے تناسب سے طے کیا جاتا ہے۔ نیتی آیوگ کی رہنما ہدایات کے مطابق ، مختص کی جانے والی رقومات ، آبادی کے تناسب کی 50 فیصد سے کم نہیں ہونی چاہئے۔ یا کم از کم ملک کی درج فہرست ذاتوں، ایس سیز اور درج فہرست قبائل ایس ٹیز کی آبادی کے تناسب سے ، اس میں جو بھی زیادہ ہو، طے کی جانی چاہئے۔
سماجی انصاف اور تفویض اختیارات کے وزیر مملکت جناب رام داس اٹھاولے نے آج راجیہ سبھا میں ایک تحریری جواب میں یہ جانکاری فراہم کی ہے۔
وزیراعظم کا دفتر
دنیا ہندوستان کے واسودھیو کٹمبکم کی ابدی اخلاقیات میں اخلاقی سکون کی تلاش میں ہے: وزیر اعظم
وزیر اعظم جناب نریندر مودی نے اعتراف کیا ہے کہ جیسے جیسے دنیا بڑھتے ہوئے چیلنجوں کا سامنا کر رہی ہے، وہ ہندوستان کے واسودھیو کٹمبکم کی ابدی اخلاقیات میں اخلاقی سکون تلاش کر رہی ہے۔
وزیر اعظم کے دفتر نےX پر پوسٹ کیا؛
”ہس مکھ ادھیا، سابق فنانس سکریٹری، نے وضاحت کی ہے کہ، عالمی سطح سے لے کر گاؤں کی پنچایتوں تک، وزیر اعظم کی نمایاں خصوصیت مختلف گروہوں کو مشترکہ مقاصد کے لیے ایک ساتھ لانے کی ان کی مہارت ہے۔“
https://indianexpress.com/article/opinion/columns/
کابینہ
شادی شدہ مسلم خواتین کےحقوق کا تحفظ
طلاق ثلاثہ کے ذریعہ طلاق کی روک تھام
کابینہ نے مسلم خواتین  بل 2019 کومنظوری دی
بل عنقریب شروع ہونے والے پارلیمانی اجلاس کے دوران متعارف کرایاجائیگا
نئی دہلی ،13جون :‘سب کا ساتھ ، سب کا وکاس ،سب کاوشواس ’ وزیراعظم ، جناب نریندرمودی کی قیادت والی این ڈی اے حکومت کا کلیدی اصول رہاہے ۔ عوام سے کئے گئے وعدوں میں سے ایک وعدہ پوراکرتے ہوئے ، وزیراعظم ، جناب نریندرمودی کی قیادت میں مرکزی کابینہ نے مسلم خواتین  بل 2019 کو اس کی جگہ مسلم خواتین  دوسرے آرڈی نینس 2019  متعارف کرکے اپنی منظوری دے دی ہے ۔
اثرات
یہ بل مسلم خواتین کو صنفی مساوات اورصنفی انصاف فراہم کرائیگا علاوہ ازیں یہ بل شادی شدہ مسلم خواتین کے حقوق کا بھی تحفظ کریگا اور ان کے شوہروں کے ذریعہ طلاق ثلاثہ کے ذریعہ طلاق دیئے جانے کے طریقہ کارکابھی خاتمہ کریگا۔ اس بل کو پارلیمنٹ کے عنقریب شروع ہونے والے اجلاس میں متعارف کرایاجائیگا۔
بل سے متعلق خصوصی باتیںاس بل کے ذریعہ طلاق ثلاثہ کے طریقہ کارکو غیرقانونی اور ناجائز قراردیاجاناہے ۔اس کے تحت اس عمل کو قابل سزاعمل بنانے کی بھی تجویز ہے ،جس کے تحت تین برسوں تک کی قیداور جرمانہ عائد کیاجائیگا ۔اس کے تحت شادی شدہ مسلم خواتین اورزیرکفالت بچوں کو گذاربھتہ فراہم کرنے کی بھی تجویز ہے ۔اس بل کے تحت طلاق ثلاثہ کے عمل کو قابل دست اندازی جرم قراردیئے جانے کی تجویز ہے اگرکوئی مسلم خاتون جسے طلاق دیاگیاہو بذات خود یا کوئی دوسرا جواس کا خونی رشتہ دارہو یاشادی کے ذریعہ رشتہ داری بنتی ہو، دونوں میں سے کوئی ایک فرد پولیس اسٹیشن کے انچارج کو اس جرم کے ارتکاب کی اطلاع فراہم کرتاہے تو پولیس اپنے طورپر کارروائی کریگی۔اس جرم کو مجسٹریٹ کی اجازت سے شادی شدہ مسلم خاتون کے ایمأ پرجسے طلاق دیاگیاہے ، قابل راضی نامہ جرم بھی بنایاجاسکتاہے ۔اس بل کے تحت شادی شدہ مسلم خاتون کو جسے طلاق دیاگیاہے، اسے مرتکب کو مجسٹریٹ کے ذریعہ ضمانت دینے سے قبل ، متاثرہ خاتون کا موقف واضح کرنے کا حق بھی دیاگیاہے یعنی مجسٹریٹ متاثرہ خاتون کا موقف سننے اورمطمئن ہونے کے بعد ہی مرتکب کو ضمانت دیگا۔
مسلم خواتین  بل 2019 مسلم خواتین  دوسرے آرڈی نینس 2019 کے مماثل ہے ۔
وزارات ثقافت
وزارت ثقافت اور گوگل نے ہندوستان کے غیر متزلزل، لازوال جذبے اور اس کی کامیابیوں کا جشن منانے کے لیے ‘انڈیا کی اڑان’ کا آغاز کیا
میں وزارت ثقافت کے ساتھ مل کر آزادی کا امرت مہوتسو منانے کے لیے گوگل کی کوششوں کی تعریف ستائش کرتا ہوں: جی کشن ریڈی
کاروبار کرنے میں آسانی کے ساتھ ڈیجیٹل انقلاب نے عام ہندوستانی شہریوں کو بے چہرہ، کم موجودگی اور نقدی کے بغیر خدمات حاصل کرنے میں مدد کی ہے: جناب جی کے ریڈی
وزارت ثقافت اور گوگل نے پچھلے 75 سالوں میں ہندوستان کی غیرمتزلزل، لازوال جذبے اور اس کی کامیابیوں کا جشن منانے کے لیے پہل، ‘انڈیا کی اڑان’ شروعات کی ہے۔ اس جشن کا آغاز آج نئی دہلی میں ایک خصوصی تقریب سے ہوا۔ یہ تقریب وزارت ثقافت اور گوگل کے درمیان دہائیوں پر محیط شراکت داری کاایک سلسلہ ہے۔ یہ مشترکہ منصوبہ آزادی کا امرت مہوتسو کے زیراہتمام منعقد کیا گیا ۔
گوگل آرٹس اینڈ کلچر کے ڈائریکٹر جناب امت سود نے ایک بہت ہی خاص نمائش کی نقاب کشائی کی جسے گوگل نے گزشتہ 75 سالوں میں فاتحین اور بڑے اہم لمحات کے اعزاز کے لیے بنایا ہے۔ نمائش میں ہندوستانی دستکاری اور ہندوستان کی خواتین کی کامیابیوں کی کہانیوں سمیت غیرمثالی فروزاں حقیقی تکنیک کا استعمال کرکے ہندوستان کی سب سے بڑی کامیابیوں کو دکھایا گیا۔
اس موقع پر جی کشن ریڈی نے کہاکہ ہندوستان آج ڈیجیٹل، ڈیٹا اور براہ راست انقلاب کے درمیانی دور میں ہے۔ کاروبار کرنے میں آسانی کے ساتھ ڈیجیٹل انقلاب نے عام ہندوستانی شہریوں کو بغیر چہرے، کم موجودگی اور نقدی کے بغیر خدمات حاصل کرنے میں مدد کی ہے۔ ہندوستان نے ٹیلی کام کے شعبے میں مسابقت کو فروغ دینے والی حکومت کی ایک سرگرم پالیسی کی وجہ سے صارفین کو سب سے کم شرحوں پر ڈیٹا دستیاب کرایا ہے اور ثالثی انقلاب نے ہندوستان کے چھوٹے کاروباروں کو مسابقت اور برآمد کے لیے تیار کر نے والے بچولیوں کو ہٹا دیا ہے۔
وزیر موصوف نے مزید کہا کہ آج مجھے اس پہل ’ہندوستان کی اڑان‘ کا حصہ بننے کا اعزاز حاصل ہوا ہے جو کہ ہندوستان کے غیر متزلزل اور لازوال جذبے کا جشن ہے۔ ہندوستان اور گوگل کو اس شراکت داری میں ایک دوسرے سے فائدہ اٹھانے کے لیے بہت کچھ ہے۔ اکثر یہ خیال کیا جاتا ہے کہ ایک کمپنی جو ہندوستان کے لیے بناتی ہے، دنیا کے لیے بناتی ہے اور اس کی بہترین مثال حکومت ہند کے یونیفائیڈ پیمنٹس انٹرفیس  کا استعمال کرتے ہوئے ہندوستان میں بنایا گیا گوگل ادائیگی پلیٹ فارم ہے۔
میں وزارت ثقافت کے ساتھ مل کر کام کرنے اور آزادی کا امرت مہوتسو منانے کے لیے کیلئے گوگل کی کوششوں کی تعریف کرتاہوں۔ مجھے خوشی ہے کہ گوگل آزادی کا امرت مہوتسو کے مختلف اقدامات کو آگے بڑھانے میں وزارت ثقافت کی مدد کرے گا۔ میں گوگل ٹیم سے بھی درخواست کروں گا کہ وہ ہر گھر ترنگا ایونٹ کا حصہ بنیں اور اپنے ملازمین کو اپنے گھروں میں پرچم پھہرانے کی ترغیب دیں۔ میں گوگل کے قائدین سے درخواست کروں گا کہ وہ وزارت ثقافت اور وزارت سیاحت کے دیگر اقدامات میں شامل ہوں اور حکومت کے تبدیلی کے سفر میں شراکت دار بنیں۔
اس تقریب میں انڈیاز گاٹ ٹیلنٹ 2022 کے فاتح دیویانش اور منوراج کی ایک دلچسپ پرفارمنس اور کلنٹن سیریجو اور ان کی ٹیم کی ایک خاص پرفارمنس بھی دیکھی گئی، جس نے ملک کے مختلف حصوں کے فنکاروں کے ساتھ ہندوستان کی متنوع آوازوں کو زندہ کیا اور اپنے علاقے کی ثقافت اور آواز کا مظاہرہ کیا اور ایک متحد‘‘بھارت کی آواز’’ بننے کیلئے ایک ساتھ آئے۔
نائب صدر جمہوریہ ہند کا سکریٹریٹ
نائب صدر جمہوریہ نے نو روز سے قبل قوم کو مبارک با دی
نائب صدر جمہوریہ جناب جگدیپ دھنکھڑ نے پارسیوں کے نئے سال نو روز سے قبل لوگوں کو مبارک باد دی ہے۔ ذیل میں ان کے پیغام کا مکمل متن پیش ہے:
’’میں نو روز کے مقدس موقع پر جو پارسیوں کے نئے سال کے آغاز کے موقع پر منایا جاتا ہے، ملک کے لوگوں کو دلی مبارک باد اور نیک خواہشات پیش کرتا ہوں‘‘۔
روایتی جوش و خروش اور عقیدت کے ساتھ منائے جانے والے نو روز سے بھائی چارہ اور ہمدردی کے جذبے کی عکاسی ہوتی ہے۔ بھارت میں پارسی برادری نے جو حالانکہ تعداد میں بہت کم ہے، ملک کی ترقی اور تعمیر میں گراں قدر تعاون کیا ہے اور ان کو بھارت کی مخلوط ثقافت میں ایک بہت اہم مقام حاصل ہے۔ میں دعا گو ہوں کہ ’نو روز‘ کا تہوار، ہماری زندگیوں میں اچھی صحت، خوشیاں اور خوشحالی لے کر آئے‘‘۔
۔۔۔۔۔۔۔۔۔۔۔
ش ح۔ ع م۔ ن ا۔

U-9177
(Visitor Counter : 74
وزیراعظم کا دفتر
وزیر اعظم دہرہ دون میں چوتھے بین الاقوامی یوگا دن کی قیادت کریں گے
نئی دلّی ،20 جون؍وزیر اعظم جناب نریندر مودی 21 جون ، 2018 کو دہرہ دون میں بین الاقوامی یوگا دن کی قیادت کریں گے ۔
وزیر اعظم ہمالیہ کی گود میں واقع دہرہ دون کے فاریسٹ ریسر چ انسٹی ٹیوٹ کے لان میںیوگ آسن کر رہے ہزاروں رضا کاروں کے ساتھ شامل ہوں گے ۔
اس موقع پر دنیا بھر میں یوگ سے متعلق تقریبات منعقد کی جا رہی ہیں ۔
وزیر اعظم نے اس سے قبل نئی دلّی میں 2015 میں راج پتھ پر، کیپیٹل کمپلیکس ، چنڈی گڑھ میں ، 2016 میں اور راما بائی ، سبھا استھل لکھنؤ میں 2017 میں یوگا تقریبات میں شرکت کی تھی ۔
دنیا بھر کے یوگا شائقین کو مبارک باد دے کر ان کی حوصلہ افزائی کرتے ہوئے وزیر اعظم نے کہا ہے کہ قدیم ہندوستانی سنتوں کی جانب سے یہ بنی نوع انسان کو دیا گیا ایک انتہائی خوبصورت تحفہ ہے ۔
وزیر اعظم نے کہا کہ یوگا جسم کو چست رکھنے کے لئے محض ایک کسرت ہی نہیں ہے ۔ یہ صحت کی ضمانت کا ایک پاسپورٹ اور چست و درست رہنے کی ایک کلید بھی ہے ۔ آپ کی صبح کی مشق ہی محض یوگا نہیں ہے ۔ لگن کے ساتھ آپ کی روز مرہ کی سرگرمیاں ، اور مکمل بیداری کے ساتھ اپنے کام کی انجام دہی بھی اپنے آپ میں یوگا کا ایک حصہ ہے ۔
وزیر اعظم نے کہا کہ تجاوزکی دنیا میں یوگا توازن اور تسکین کا ضامن ہے ۔ ذہنی تناؤ کی شکار اس دنیا میں یوگاسکون کا وعدہ کرتا ہے ۔ بے چین اور عدم توجہ کی حامل دنیا کو یوگا چین اور توجہ کی ضمانت دیتا ہے ۔ خوف کی دنیا میں یوگا امید ، توانائی اور حوصلہ پیدا کرتا ہے ۔
وزیر اعظم نے بین الاقوامی یوگا دن کے موقع پرسوشل میڈیا کے ساتھ سے بھی مختلف النوع یوگ آسنوں کی باریکیوں اور مختلف مقامات پر یوگ آسن کر رہے لوگوں کی تصاویر کے بارے میں بھی تبادلہ خیال کیا ۔
۔۔۔
u. 3190
(Visitor Counter : 60